**OBAVIJEST**

**o rezultatima dodatnog roka drugog dijela Otvorenog javnog natječaja za financiranje rada pod nadzorom doktora medicine bez specijalizacije u 2023. godini**

Upravno vijeće Hrvatskog zavoda za zdravstveno osiguranje (u daljnjem tekstu: Zavod), na prijedlog Povjerenstva za utvrđivanje Dodatka Liste prvenstva, donijelo je Odluku o dopunama Odluke o izboru doktora medicine bez specijalizacije za koje će se financirati rad pod nadzorom osnovom Otvorenog javnog natječaja iz 2023. godine.

Predmetnom Odlukom izvršen je odabir kandidata za provođenje rada pod nadzorom prijavljenih na dodatni rok drugog dijela Otvorenog javnog natječaja za financiranje rada pod nadzorom doktora medicine bez specijalizacije u 2023. godini, objavljenog dana 30. listopada 2023. godine (u daljnjem tekstu: Otvoreni javni natječaj).

Kandidati su odabrani prema uvjetima i kriterijima iz Otvorenog javnog natječaja i navedeni u **Dodatku** **Liste prvenstva** (nakon provedenog Otvorenog javnog natječaja u 2023. godini) – Prilog 1.

Kandidati koji su podnijeli zahtjev za financiranje rada pod nadzorom, a nisu uvršteni u Dodatak Liste prvenstva navedeni su u **Popisu prijavljenih kandidata koji nisu uvršteni u Dodatak Liste prvenstva** (nakon provedenog Otvorenog javnog natječaja u 2023. godini) – Prilog 2.

Popis primljenih kandidata dostavit će se zdravstvenim ustanovama u kojima je kandidatima odobreno provođenje rada pod nadzorom, a radi provođenja postupka u vezi sklapanja ugovora o radu na određeno vrijeme radi provođenja rada pod nadzorom.

Kandidati koji nisu već započeli rad pod nadzorom u ugovornim zdravstvenim ustanovama i kod ugovornih privatnih ordinacija obiteljske (opće) medicine, mogu **u roku od pet dana od dana objave rezultata natječaja** uputiti novi zahtjev za financiranje rada pod nadzorom za jednu od zdravstvenih ustanova iz Popisa nepopunjenih mjesta zdravstvenih radnika (nakon provedenog dodatnog roka Otvorenog javnog natječaja u 2023. godini) – Prilog 3. ili za jednog od drugih ugovornih subjekata Zavoda.

Uz **novi zahtjev za financiranje rada pod nadzorom** (Prilog 4.) kandidati su obvezni dostaviti priloge iz točke VII. i VIII. Otvorenog javnog natječaja ukoliko te priloge nisu dostavili uz prvi zahtjev za financiranje rada pod nadzorom. Kandidati koji su se opredijelili za jednog od drugih ugovornih subjekata Zavoda iz točke III. Javnog natječaja, obvezni su dostaviti i **Izjavu o ispunjavanju uvjeta za provođenje rada pod nadzorom doktora medicine bez specijalizacije** (Prilog 5.).

Nakon obrade novih zahtjeva Povjerenstvo za utvrđivanje Liste prvenstva će primjenom kriterija iz točke V. Otvorenog javnog natječaja utvrditi Dodatak II. Listi prvenstva te ga uputiti Upravnom vijeću Zavoda uz prijedlog za izmjenu i dopunu Odluke o dopunama Odluke o izboru doktora medicine bez specijalizacije za koje će se financirati rad pod nadzorom osnovom Otvorenog javnog natječaja iz 2023. godine.

Zagreb, 5. veljače 2024. godine